CELEX: 32017R1200
Language: hr
Date: 2017-07-05 00:00:00
Title: Uredba Komisije (EU) 2017/1200 оd 5. srpnja 2017. o uskraćivanju odobrenja određenih zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece (Tekst značajan za EGP. )

6.7.2017   
            
            
               HR
            
            
               Službeni list Europske unije
            
            
               L 173/1
            
         UREDBA KOMISIJE (EU) 2017/1200
   оd 5. srpnja 2017.
   o uskraćivanju odobrenja određenih zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (1), a posebno njezin članak 18. stavak 5.,
   budući da:
   
               (1)
            
            
               Uredbom (EZ) br. 1924/2006 zdravstvene tvrdnje koje se navode na hrani, kako su definirane u toj Uredbi, zabranjuju se osim ako ih je odobrila Komisija u skladu s tom uredbom i uvrstila na popis dopuštenih tvrdnji.
            
         
               (2)
            
            
               Uredbom (EZ) br. 1924/2006 predviđeno je i da subjekti u poslovanju s hranom mogu podnositi zahtjeve za odobrenje zdravstvenih tvrdnji nadležnom državnom tijelu države članice. Nadležno državno tijelo prosljeđuje valjane zahtjeve na znanstvenu procjenu Europskoj agenciji za sigurnost hrane (EFSA), dalje u tekstu „Agencija”, te Komisiji i državama članicama za informaciju.
            
         
               (3)
            
            
               Agencija daje mišljenje o predmetnoj zdravstvenoj tvrdnji.
            
         
               (4)
            
            
               Komisija odlučuje o odobravanju zdravstvenih tvrdnji uzimajući u obzir mišljenje koje je donijela Agencija.
            
         
               (5)
            
            
               Na temelju zahtjeva trgovačkog društva Ecopharma BVBA, koji je podnesen u skladu s člankom 13. stavkom 5. Uredbe (EZ) br. 1924/2006, zatraženo je mišljenje Agencije o zdravstvenoj tvrdnji koja se odnosi na Fabenol® Max, standardizirani vodeni ekstrakt graha Phaseolus vulgaris L., i smanjenje apsorpcije ugljikohidrata (predmet br. EFSA-Q-2015-00123 (2)). Tvrdnja koju je predložio podnositelj zahtjeva glasila je kako slijedi: „Fabenol® Max smanjuje apsorpciju ugljikohidrata”.
            
         
               (6)
            
            
               Komisija i države članice primile su 23. veljače 2016. Znanstveno mišljenje Agencije, koja je zaključila da učinak koji se navodi u tvrdnji nije dostatno definiran te da podnositelj zahtjeva nije dostavio dodatne informacije koje je Agencija zatražila. Agencija je stoga na temelju dostavljenih podataka zaključila da nije utvrđena uzročno-posljedična veza između konzumiranja proizvoda Fabenol® Max i tvrdnje o njegovu učinku. Stoga tu tvrdnju ne bi trebalo odobriti jer nije u skladu sa zahtjevima Uredbe (EZ) br. 1924/2006.
            
         
               (7)
            
            
               Na temelju zahtjeva trgovačkog društva DSM Nutritional Products, koji je podnesen u skladu s člankom 13. stavkom 5. Uredbe (EZ) br. 1924/2006, zatraženo je mišljenje Agencije o zdravstvenoj tvrdnji koja se odnosi na dokosaheksaensku kiselinu (DHK) i bolje pamćenje (predmet br. EFSA-Q-2015-00456 (3)). Tvrdnja koju je predložio podnositelj zahtjeva glasila je kako slijedi: „DHK pospješuje pamćenje”.
            
         
               (8)
            
            
               Komisija i države članice primile su 2. svibnja 2016. znanstveno mišljenje Agencije, koja je zaključila da na temelju dostavljenih podataka nije utvrđena uzročno-posljedična veza između konzumiranja dokosaheksaenske kiseline i tvrdnje o njezinu djelovanju. Stoga tu tvrdnju ne bi trebalo odobriti jer nije u skladu sa zahtjevima Uredbe (EZ) br. 1924/2006.
            
         
               (9)
            
            
               Na temelju zahtjeva trgovačkog društva Tate & Lyle PLC, koji je podnesen u skladu s člankom 13. stavkom 5. Uredbe (EZ) br. 1924/2006, zatraženo je mišljenje Agencije o zdravstvenoj tvrdnji koja se odnosi na polidekstrozu i održavanje normalne defekacije (predmet br. EFSA-Q-2015-00550 (4)). Tvrdnja koju je predložio podnositelj zahtjeva glasila je kako slijedi: „Polidekstroza povećava volumen stolice i tako pospješuje rad crijeva”.
            
         
               (10)
            
            
               Komisija i države članice primile su 25. svibnja 2016. znanstveno mišljenje Agencije, koja je zaključila da na temelju dostavljenih podataka nije utvrđena uzročno-posljedična veza između konzumiranja polidekstroze i tvrdnje o njezinu djelovanju. Stoga tu tvrdnju ne bi trebalo odobriti jer nije u skladu sa zahtjevima Uredbe (EZ) br. 1924/2006.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Zdravstvene tvrdnje navedene u Prilogu ovoj Uredbi ne uvrštavaju se na popis dopuštenih tvrdnji Unije kako je predviđeno člankom 13. stavkom 3. Uredbe (EZ) br. 1924/2006.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 404, 30.12.2006., str. 9.
   
   
      (2)  EFSA Journal 2016.;14(2):4401.
   
      (3)  EFSA Journal 2016.;14(5):4455.
   
      (4)  EFSA Journal 2016.;14(5):4480.
   
      PRILOG
      
         Odbijene zdravstvene tvrdnje
      
      
                  Zahtjev – odgovarajuće odredbe Uredbe (EZ) br. 1924/2006
               
               
                  Hranjiva tvar, tvar, hrana ili kategorija hrane
               
               
                  Tvrdnja
               
               
                  Referentni broj mišljenja EFSA-e
               
            
                  Članak 13. stavak 5. – zdravstvena tvrdnja utemeljena na novim znanstvenim dokazima i/ili koja uključuje zahtjev za zaštitu vlasničkih podataka
               
               
                  Fabenol® Max
               
               
                  Fabenol® Max smanjuje apsorpciju ugljikohidrata.
               
               
                  Q-2015-00123
               
            
                  Članak 13. stavak 5. – zdravstvena tvrdnja utemeljena na novim znanstvenim dokazima i/ili koja uključuje zahtjev za zaštitu vlasničkih podataka
               
               
                  DHK
               
               
                  DHK pospješuje pamćenje.
               
               
                  Q-2015-00456
               
            
                  Članak 13. stavak 5. – zdravstvena tvrdnja utemeljena na novim znanstvenim dokazima i/ili koja uključuje zahtjev za zaštitu vlasničkih podataka
               
               
                  Polidekstroza
               
               
                  Polidekstroza povećava volumen stolice i tako pospješuje rad crijeva.
               
               
                  Q-2015-00550